Já , til eru um 50 snákategundir sem lifa í vatni . Þessar tegundir eru eitraðar og nota beittar tennurnar til að sprauta eitrinu í bráð sína . Helsta fæða þeirra er álar og aðrir mjóir fiskar . Sjávarsnákar eru gjarnan um einn til einn og hálfur metri að lengd , nokkuð líkir þeim landsnákum sem við þekkjum en hafa þó oftast flatan afturhluta sem notaður er til sunds . Lungu sjávarsnáka eru stærri en landsnáka og geta þeir verið í kafi í allt að klukkustund . Helstu heimkynni sjávarsnáka eru flóar , víkur og árósar þar sem vatn er kyrrt . Þeir finnast aðallega í Indlandshafi og Kyrrahafi , undan ströndum Asíu og Ástralíu , við Kyrrahafseyjar og kóralrif .